璐璐

《璐璐》係中國歌手劉歡填詞、作曲同演唱嘅一隻歌。呢隻歌係講緊佢同佢老婆之間嘅恩愛。

背景同簡介
呢隻歌係劉歡喺1987年寫落嘅歌。隻歌依家係國語版，但劉歡去起稿寫呢隻歌嗰陣係用法文嚟寫。《璐璐》呢隻歌係講緊佢同佢老婆嘅戀愛，而呢隻歌嘅歌名就用佢老婆「盧璐」個名去起。喺1987年年底，佢老婆去北京請佢去錄湖南衛視嘅元旦晚會，佢哋兩個一見面就一見鐘情，用咗9日時間就閃婚。響錄完節目之後，劉歡就喺長沙度為佢老婆用法文寫咗呢隻歌嘅歌詞。

去到2013年，佢哋結婚25週年，劉歡先為佢老婆補辦婚禮，正式獻唱呢隻歌畀佢。

喺2019年，劉歡喺《歌手2019》第九期再唱呢隻歌去表達佢對老婆嘅愛，並攞到嗰集觀眾票選第五名同樂手投票第四名。

連出去
劉歡《璐璐》現場表演

2013年歌
國語歌